CELEX: 62012CN0236
Language: fi
Date: 2012-05-04 00:00:00
Title: Asia C-236/12: Ennakkoratkaisupyyntö, jonka Tribunalul Argeș (Romania) on esittänyt 4.5.2012 — Comisariatul Județean pentru Protecția Consumatorilor Argeș v. SC Volksbank România SA, SC Volksbank România SA — Sucursala Pitești, Alin Iulian Matei ja Petruța Florentina Matei

4.8.2012   
            
            
               FI
            
            
               Euroopan unionin virallinen lehti
            
            
               C 235/6
            
         Ennakkoratkaisupyyntö, jonka Tribunalul Argeș (Romania) on esittänyt 4.5.2012 — Comisariatul Județean pentru Protecția Consumatorilor Argeș v. SC Volksbank România SA, SC Volksbank România SA — Sucursala Pitești, Alin Iulian Matei ja Petruța Florentina Matei
   (Asia C-236/12)
   2012/C 235/12
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Tribunalul Argeș
   
      Pääasian asianosaiset
   
   
      Kantaja: Comisariatul Județean pentru Protecția Consumatorilor Argeș
   
      Vastaajat: SC Volksbank România SA, SC Volksbank România SA — Sucursala Pitești, Alin Iulian Matei ja Petruța Florentina Matei
   
      Ennakkoratkaisukysymykset
   
   Kun otetaan huomioon, että direktiivin 93/13/ETY (1) 4 artiklan 2 kohdan mukaan sopimusehtojen kohtuuttoman luonteen arviointi ei saa koskea yhtäältä sopimuksen pääkohteen määrittelyä eikä hinnan tai korvauksen asianmukaisuutta suhteessa vastineena toimitettaviin palveluihin ja tavaroihin, jos ehdot on laadittu selkeästi ja ymmärrettävästi,
   ja
   että direktiivin 2008/48/EY (2) 2 artiklan 1 kohdan [oikaistu: 2 kohdan] a alakohdan mukaan direktiivin 2008/48/EY 3 artiklan g alakohdassa olevaa määritelmää, jonka mukaan kuluttajalle aiheutuvilla luoton kokonaiskustannuksilla tarkoitetaan kaikkia kustannuksia, jotka kuluttajan on maksettava luottosopimuksen yhteydessä, ei voida soveltaa määritettäessä sellaisen luottosopimuksen pääkohdetta, jonka vakuutena on kiinnitys kiinteään omaisuuteen,
   kysytään,
   voidaanko direktiivin 93/13/ETY 4 artiklan 2 kohdassa mainittuja käsitteitä ”pääkohde” ja ”hinta” tulkita siten, että näiden (pääkohteen ja hinnan) käsitteiden soveltamisalaan kuuluu luottolaitokselle suoritettavan vastikkeen muodostavien osatekijöiden osana myös luottosopimuksen todellinen vuosikorko, joka muodostuu erityisesti kiinteästä tai vaihtuvasta korosta, pankkipalkkioista ja muista kuluista, jotka sisältyvät sopimukseen ja on määritelty siinä?
   
      (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL L 95, s. 29).
   
      (2)  Kulutusluottosopimuksista ja neuvoston direktiivin 87/102/ETY kumoamisesta 23.4.2008 annettu Euroopan parlamentin ja neuvoston direktiivi 2008/48/EY (EUVL L 133, s. 66).